Folketing
2013-04-23

Så vågnede mikrofonen. Den skulle bare have nogle tæsk. Sådan er det. Tak til ordføreren for fremlæggelsen. Jeg har jo med stor glæde i mit hjerte set den store omsorg, som ordføreren har haft for – hvad kan man sige – at vi undgår social dumping her i Danmark, og specielt den omsorg, der er blomstret op efter den 15. september 2011. Så mit spørgsmål er jo, nu vi taler om det her problem med social dumping via vikarbureauer: Hvad er egentlig baggrunden for, at ordføreren og ordførerens parti ikke sørgede for at få løst det problem, dengang ordføreren og ordførerens parti havde afgørende indflydelse på den tidligere regerings politik?